钦定古今图书集成/理学汇编/文学典/第112卷 > 黄朝相 > 傅光宅
## 钦定古今图书集成/理学汇编/文学典/第112卷 > 黄朝相 > 傅光宅

按《山东通志》：“光宅，字伯俊，聊城人。万历丁丑进士。初
授灵宝县知县。丁艰，补吴县，征为御史。宦官榷税临
清，闾阎骚动几变，光宅疏陈其状，随罢。忤时左迁，出
为重庆府知府。平杨应龙有功，升四川督学道副使，
称得人。寻告归，卒于家。为人乐易阔达，施予亲戚，族
人待以举火。置学田三顷，以赡贫士。为文流丽似苏”
长公，诗在岑、孟之间。字法鲁公，有《诗集》行于世。祀乡
贤。